cyanic-selkie/wikianc huggingface dataset:
Hovudtelefon
Lukka øyretelefonar
Den lukka typen har den fordelen at dei isolerer lyd bra. Dei hindrar lyd i å trenga inn og forstyrre lyttaropplevinga, og dei hindrar samstundes lyden i å lekka ut og forstyrre dei rundt. Ein annan føremon med den lukka konstruksjonen er den gode attgjevinga av bass den kan gje. Ulempa er at lyden ofte blir mindre open.
Øyreproppar
Små øyretelefonar plasserte i øyrekanalen vert gjerne kalla «øyreproppar». Denne typen vert ofte nytta av dei som lyttar på musikk medan dei går, syklar eller reiser med offentleg transport, som tog og buss. Det finst eit utal med forskjellige variantar, brå billige versjonar med hus av plastikk, til profesjonale versjonar, laga av ulike materialar. På grunn av at øyrekanalen vert stengd av frå omverda dempar dei støy, men samstundes kan det vera eit problem at brukarane ikkje får med seg sirener og andre varsellydar. Etter som dei stenger av øyregangen er dei i stand til å gje att kraftig bass. Lydtrykket kar bli svært stort og mange har fått nedsett hørsel etter å ha spela for høg musikk.
Nord-Makedonia i Eurovision Song Contest
Historikk
Nord-Makedonia har hatt liten suksess i tevlinga og vart slått ut i semifinalen i åra 2013-2018. Sidan innføringa av semifinalar i 2004, har Nord-Makedonia kvalifisert seg til finalen 6 av 17 gongar - dei fleste gongane med naud og neppe. Nord-Makedonia oppnådde sin fyrste topp ti-plassering på sitt 19. forsøk, då Tamara Todevska enda på sjuandeplass med songen «Proud» i 2019. Songen vann også juryavrøystinga.
Hydrosfære
Jorda sin hydrosfære
Til slutt sprøytar vulkanar kontinuerleg ut vassdamp frå jorda sitt indre. Platetektonikk på jorda resirkulerer karbon og vatn når kalkstein forsvinn ned i mantelen ved subduksjon, og vulkanane sprøytar så dette tilbake til atmosfæren i form av karbondioksid og vassdamp. Det er estimert at mineral i mantelen kan innehalde opp til 10 gonger vassmengda som finst i verdshava i dag, sjølv om det meste av dette vatnet aldri vil verte frigjeve.
Kvervling
Væskedynamikk
Ein kan visualiserer kvervling på følgjande måte: Tenk deg ei strøymande væske og at ein berre ser på ein del av væska, som på figuren like under. Viss denne firkanten i væska roterer, og ikkje berre flyttar seg rett fram, har ein kvervling i straumen.
Hepatitt E
Virus
Humanpatogent HEV har 4 ulike genotypar med talrike subgenotypar. Medan genotypane 1 og 2 berre infiserar menneske, kan genotypane 3 og 4 infisera fleire ulike pattedyr. HEV-førekomsten hjå grisar er best studert. Krossreagerande epitopar gjer at det berre finst ein serotype. Ulike genotypar dominerer, men er ikkje einerådande i visse geografiske område:
Sjukdom
Normalt er HEV ikkje årsak til kronisk sjukdom, men det finst rapportar om hepatitt E med levercirrhose hjå mottakarar av transplanterte organ.
Sveti Nikola
Sveti Nikola (serbisk Острво Свети Никола, Ostrvo Sveti Nikola) er ei øy i Adriahavet i kommunen Budva i Montenegro.
Sveti Nikola ligg like utanfor byen Budva, 1 km frå gamlebyen i Budva. Øya er 2 km lang og har eit areal på 0,36 km². Det høgaste punktet på øya er ei klippe som stig 121 meter over havet.
Hepatitt E
Epidemiologi
Dette tyder på at genotypane 1 og 2 fyrst og fremst er årsak til epidemiar med klinisk sjukdom i land med sanitære problem. Truleg gjev genotypane 3 og 4 ofte berre ein subklinisk og dermed uoppdaga infeksjon og smittar i industrialiserte land som zoonose. Høgare prevalens i eldre aldersgrupper kan tyda på at problemet er minkande.
Håland
Håland kan visa til:
Lenvik kommune
Delområde
Lenvik kommune er deld inn i følgjande seks delområde (innbyggjartal 2008):
Tenzin Gyatso
Tenzin Gyatso er den fjortande og noverande dalai lamaen, og vert ofte berre omtalt som Dalai Lama. Han var den femte av seksten born i ein bondefamilie frå Amdo-provinsen i Tibet, og fem år gamal vart han attkjend som reinkarnasjonen av den trettande Dalai Lama. 17. november 1950 vart han innsett som statsoverhovud i Tibet, femten år gammal, på eit tidspunkt då Tibet stod overfor okkupasjon frå Folkerepublikken Kina.
Forbruker-rapporten
Forbrukar-rapporten har innehalde allsidig forbrukarstoff. Her har vore fakta om varer og tenester, mellom anna med varetestar av forbrukarelektronikk, kvitevarer og anna. Den siste ansvarlege redaktøren var Jarle Oppedal. Tidsskriftet var medlem av Den Norske Fagpresses Forening
Carl Sundt-Hansen
Carl Fredrik Sundt-Hansen, kjend som Carl Sundt-Hansen, var ein norsk biletkunstnar fødd i Stavanger. Han er kjend for mellom anna folkelivsmåleria sine frå Setesdal og for måleriet «Begravelse om bord» som heng i Nasjonalgalleriet.
Gunnar Skaug
Skaug var landsstyremedlem i Det norske Arbeidarparti 1977-81 og 1989-91.
Fernand Braudel
Liv og gjerning
Braudel vart fødd og voks opp i småbyen Luméville i Meuse-departementet. Han studerte ved eliteuniversitetet Institut d'études politiques de Paris. Deretter flytta han i 1923 til den då franske kolonien Algerie der han underviste i historie. I 1932 reiste han tilbake til Paris og arbeidde som gymnaslærar. Han vart kjent med Lucien Febvre, ein av grunnleggarane av tidsskriftet Annales. Påverka av Febvre kom han til å interessere seg for dei lange linjer (la longue duree) i historia.
Braudel melde seg til krigsteneste i hæren i 1939. Etter den tyske invasjonen i Frankrike våren 1940 vart han teken til fange. Han sat sidan krigsfange i ein leir nær Lübeck i Nord-Tyskland. I fangetida utvikla han, etter minnet, sitt store verk La Méditerranée et le Monde Méditerranéen a l'époque de Philippe II. Sjølv sa han seinare at han som ”nordbo” hadde forelska seg i Middelhavet og kulturane der.
Lyngen kommune
Geografi
Landskapet er dominert av fjell, særleg fjellmassivet Lyngsalpan som også har den høgaste toppen i fylket, Jiehkkevárri (1833 moh).
Namnet Lyngen viser til Lyngenfjorden og kjem av det norrøne ordet «logn» som tyder «stille» eller «roleg». Fjorden er største i fylket og skjer seg 85 km inn i landet.
Magi i Harry Potter-serien
Litteratur
Univers de Harry Potter
Vassplante
Vassplantar er plantar som er tilpassa til å veksa i vatn. Dette krev fleire særskilde tilpassingar, og fører til at få vassplantar kan veksa utanfor vatn eller permanent fuktige omgjevnadar. Karplantar som veks i vatn kan omfatta både karsporeplantar og dekkfrøingar.
Tang og tare er ikkje karplantar, men fleircella makroalgar; noko som gjer at me oftast ikkje reknar dei med i kategorien.
Vedeld kraftverk
Midlare årsproduksjon er på 13 GWh og installert effekt er på 3.5 MW. Kraftverket vart sett i drift i 2003.
Ulsteindalen kraftverk
Eigar er Tussa Energi AS.
Nikoline
Nikoline er eit personnamn med gresk opphav. Ein annan skrivemåte nytta i dag er Nicoline, i eldre tid var namnet også skrive Nekoline. Namnet er hokjønnsforma av Nikolaus.
Luffe
Nokre fuglar, som pingvinar, kan ha vengjer så tilpassa symjing at dei liknar luffar. Fisk har også liknande lemmar, men desse blir kalla finnar.
The Jethro Tull Christmas Album
Christmas at St Bride's 2008
Konsertopptak frå St Bride's Church
Pedaltone
Ei vanleg tenortrombone er stemt i B med grunnstone B(store B). Ved å dra ut sliden kan ein senka tonehøgda til E(store E). Men dette dreier seg om andre tone i naturtonerekka, eller andre harmoniske. Ved å slappa meir av i leppene kan ein spela på grunntonen i naturtonerekka, eller første harmoniske. Dette gir trombonisten moglegheit til å spela tonane frå B1 ned til E1, og desse tonane vert då kalla pedaltonar.
Augestikkarar
Augestikkarar eller augnestingarar (Odonata) er ei gruppe flygande rovinsekt som finst i samband med ferskvassystem over heile verda. Det er beskrive 5000 nolevande artar i tillegg til ei lang fossilrekkje som går attende til karbontida. 45 artar er registrerte i Noreg.
Ona i Øygarden
Ona (òg kalla One, Oni, Oen eller Oøy) er ei øy i Øygarden kommune i Vestland. Ho ligg mellom Alvøyna i nord og Blomøyna i sør. I vest ligg Skogsøy.
Live at Montreux 2003 av Jethro Tull
Live at Montreux 2003 er ein video og eit konsertalbum av det britiske rockebandet Jethro Tull, utgjeve i 2007. Opptaket er frå Montreux Jazz Festival der bandet spelte i 2003.
Kenji Ito
Han spela for klubbane Cosmo Oil Yokkaichi, Nagoya Grampus Eight og Jatco.
Crno
Lengda til heile Crno er 1 155 meter. Sidan den mindre sjøen er djupare har han faktisk større volum. Fleire små fjellelvar renn ut i Crno, og den største av desse er Mlinski. Dei andre elvane er berre periodiske, i samband med snøsmelting frå Durmitor og har ikkje noko namn.
Vóio i Kozáni
Vóio (gresk Βόιο) er ein kommune i periferieininga Kozáni i periferien Vest-Makedonía i Hellas. Han ligg vest for Kozáni og grensar i nord mot periferieininga Flórina, i sør mot Grevená.
Hongkong
Hongkong (Xiānggǎng eller Heunggong) er ein spesiell administrativ region sør i Fastlands-Kina, omkrinsa av provinsen Guangdong. Hongkong ligg på ei halvøy kalla «dei nye territoria» og på øya Hong Kong. Hongkong har om lag 6,8 millionar ibuarar. Bruttonasjonalproduktet i regionen er på over 200 milliardar US-dollar, noko som gjer Hongkong til ein viktig del av verdsøkonomien.
Sverre Strandli
Sverre Strandli var ein norsk friidrettsutøvar, europameister i sleggekast i 1950, og som fekk EM-sølv i 1954. Hans hovudøving var sleggekast, mellom norske konkurrentar kunne han også hevde seg i kulestøyt. Han var 186 cm høg, og hadde ei tevlingsvekt på kring 93 kg.
Jon Grepstad
Jon Grepstad er ein norsk skribent, fotograf, fredsarbeidar og tidlegare informasjonsleiar i Norsk språkråd og Språkrådet.
Arbeid i fredsrørsla
I 1978 var Jon Grepstad ein av leiarane for Aksjon mot nøytronbomba og i oktober 1979 var han ein av dei tre som tok initiativet til kampanjen Nei til nye atomvåpen, seinare Nei til atomvåpen. Hausten 1979 var han de facto leiar for Nei til nye atomvåpen, seinare vart han informasjonskonsulent og internasjonal sekretær for Nei til atomvåpen.
Robert Kotsjarjan
Kotsjarjan var ein av leiarane for rørsla i Nagorno-Karabakh som gjekk inn for lausriving frå Aserbajdsjan. Då Nagorno-Karabakh erklærte sjølvstende i 1992 vart Kotsjarjan den første presidenten i utbrytarrepublikken, som har ei nær tilknyting til Armenia.
Fødd utanfor ekteskap
Utvikling
Systemet som favoriserer ektefødde barn er blitt endra i mange land, mellom anna Noreg. Farskap er basert på biologiske fakta heller enn ekteskap, og fedre har rettar og plikter overfor barna sine enten dei er gifte med mora eller ikkje.
Storbritannia
Det var lenge slik at ein såkalla bastard kunne bli rekna som ektefødd dersom foreldra seinare gifta seg. Dette gjaldt berre dersom dei kunna vore lovleg gifte då ungen blei fødd. Dersom faren var gift på anna hald hjelpte altså ikkje seinare giftarmål. Dersom eit ekteskap seinare blei kjend ugyldig ville òg ungane automatisk bli uektefødde.
Klassisk filologi
Klassisk filologi er studiet av dei klassiske språka gresk og latin og litteraturen på desse språka. Den moderne klassiske filologien blir rekna for å vera grunnlagd av Erasmus frå Rotterdam (1466-1536).
Bjelasitsa
Bjelasitsa eller Bjelasitca (Бјеласица) er ei fjellkjede nord i Montenegro. Det høgaste punktet i Bjelasitsa er Crna Glava («Svart Hovud») med ei høgd på 2 139 meter over havet.
Boris Kustodijev
Liv og gjerning
Etter heimkomsten i 1909 til Russland vart Boris Kustodijev tilsett ved St. Petersburgs kunstakademi. To år tidlegare hadde han vorte medlem i Forbundet for russiske kunstnarar. I året 1911 slutta han seg til kunstrørsla Mir iskusstva. Frå 1913 underviste Kustodijev ved ein ny kunsthøgskule i St. Petersburg (Leningrad).
Nordreisa kommune
Reisa nasjonalpark ligg i den sørlege delen av kommunen.
Løno
Øya hadde fast busetnad frå 1845 til 1951 med 7 bustadhus og 6 gardsbruk. Løno hadde eigen skule og øya var sjølvforsynt med poteter, grønsaker og fór til dyra. Fiske og sjøfart var hovudnæringa. Skulen vart lagt ned i 1942, då det berre var tre elevar att, og tidleg på 1950-talet vart øya fråflytta.
Inga frå Varteig
Jernbyrd
Historikarar trur at Inga kongsmor, kort etter at Håkons vart fødd i 1204, gifta seg med birkebeinarhøvdingen Vegard frå Verdal. I dette ekteskapet fødde ho seinare sonen Olav Vegardsson.
Stengun
Ein Stengun er ein britisk 9mm maskinpistol. Han vart bruka under andre verdskrigen og i Koreakrigen. Konstruksjonen var svært enkel, og faktisk framstilte motstandsrørslene i Danmark og Noreg sjølv mange kopiar av dei våpna britiske fly kasta ned i fallskjerm til dei.
Yoshiki Ito
Yoshiki Ito er ein tidlegare japansk fotballspelar.
Han spela for klubbane Kyoto Purple Sanga og Oita Trinita.
Jubileum
Jubilé eller jubileum er ei feiring av eit visst tidsrom, til dømes at ei hending har funne stad for eit særskild tal år sidan. «Runde» tal (til dømes 25, 50, 60 o.s.b) blir ofte feira med jubileum. Ordet kjem frå mellomalderlatin jubilaeum, 'feiring', medan skikken kjem frå den jødiske og seinare kristne ordninga med jubelår.
Gonoré
Smitte
Hos menn ser ein bakterieinfeksjonen mest i urinrøyret, i prostata og i sædleiarane, spesielt nær testikkelen. Hos kvinner er bakteriane ofte i livmorhalsen, cervix, i endocervix, som er det inste cellelaget i livmorhola, og i eggleiarane. Infeksjonen fører til sterilitet hos 10-15 % av begge kjønn.
Diagnostikk
Diagnosen blir stilt ved mikroskopering av utstryk farga med Løfflers fargevæske, og dyrking av direkte prøve tatt i urinrøyret eller i livmorhalsen.
Haruhiko Sato
Han spela for klubbane Kyoto Purple Sanga, Sagan Tosu og ALO's Hokuriku.
Den nye kvinnerørsla
Kampen for lik rett til arbeid og løn var ei viktig sak for kvinnerørsla på 1970-talet. Då 13 kvinner ved Våler skurlag på Braskereidfoss vart oppsagde 15. april 1975 - i sjølvaste Kvinneåret - med den grunngjevinga at dei var kvinner, vekte det debatt og reaksjonar i vide krinsar. Det gjorde ikkje saka betre at den lokale fagforeininga, som kvinnene var medlemmer av, støtta oppseiinga. Det vart samla inn fleire tusen underskrifter til støtte for dei oppsagde kvinnene, og etter sterkt press, trekte bedriftsleiinga oppseiingane attende. Det vart slått fast at ansiennitetsprinsippet skulle følgjast - dei sist tilsette skulle gå først, uavhengig av kjønn.
Roger Martin du Gard
Han var utdanna arkivar, noko som sette spor i forfattarskapen. I periodar arbeidde han som historikar med stor grad av faktamessig presisjon. Hovudverket hans er romansyklusen Les Thibault (vol. 1-8, 1922-40, «Slekta Thibault»).
Kakerlakkar
Kakerlakkar (Blattodea, Blattoptera eller Blattaria) er ein orden insekt som er vanlege over store delar av verda. Dei fleste artane lever i tropisk regnskog, men det finst òg 40 artar som helst finst i hus. Her er dei skadedyr som kan vere svært vanskelege å bli kvitt.
Brandval
Brandval er eit sokn og ein tettstad i Kongsvinger i Hedmark fylke. Brandval var tidlegare eit eige prestegjeld, og fram til 1963 ein eigen kommune. Brandval har postnummer 2219.
Potuar
Levevis
Potuar søkjer føde skumringa og om natta. Ein typisk teknikk er å sitje stille på ei grein og tidvis flyge ut slik ein flugesnappar gjer for å snappe eit insekt på veg forbi. I somme fall kan potuen flyge til vegetasjon for å plukke eit insekt frå eit blad eller vekst før han returnerer til sitjeplassen, men han tar ikkje byttedyr direkte opp frå bakken. Biller gjer ut for ein stor del av kosthaldet, men dei tek òg møll, grashopper og termittar. Ein gang vart det funne ein nordpotu med ein liten fugl i magen òg. Etter å ha fanga eit insekt, vil potuen svelgje det heilt utan å slå eller knuse det først.
Svartehavsflåten
Flåten i 2016
I 2016 er flåten styrt av Søre militærdistrikt.
Kolibriar
Morfologi
Blant dei 365 artane varierer kroppsvekta frå så lite som 2 gram til så mykje som 20 gram. Dei har karakteristiske lange, smale nebb som kan vere rette av varierande lengd eller svært bua. Bikolibrien – berre 5-6 centimeter lang og veg rundt 2 gram – er den minste fuglen i verda og minste varmblodige virveldyr. Ein typisk nordamerikansk kolibri som for eksempel raudkolibri (Selasphorus rufus), veg ca. 3,4 g og har en lengd på 9,5 cm.
Kjønnsdimorfisme
Storleikskilnadar mellom kjønna og nebbskilnader har sannsynlegvis utvikla seg på grunn av avgrensingar pålagt av paringsspel, fordi framsyningar av kolibrihannar krev komplekse luftmanøvrar. Hannane har ein tendens til å vere mindre enn hoene, noko som gjer at energisparing kan søkje konkurransedyktig og delta oftare i paringsspel. Dermed favoriserer seksuell seleksjon kolibrihannar med mindre kroppsstorleik.
Temperaturtilpassing
Raudmaskekolibri er den offisielle byfuglen i Vancouver, British Columbia, og ein heilårsfugl i Seattle.
Nebbspesialiseringar
Formene på kolibrienebba varierer mykje som ei tilpassing for spesialisert kosthald, med rundt 7000 blomstrande plantar pollinert av kolibri-nektarbeiting. Kolibri-nebblengdene varierer frå omtrent 6 millimeter for purpurryggkolibri (Ramphomicron microrhynchum) til så lange som 110 millimeter for sverdkolibri (Ensifera ensifera). Når kolibriar fangar insekt i flukt, bøyer undernebbet seg nedover for å utvide nebbet for vellykka fangst.
Taksonomi
Fossile kolibriar er kjende frå pleistocen i Brasil og Bahamas, men ingen av dei er so langt skildra av vitskapen, og fossil og subfossil av nokre få nolevande artar er kjende. Inntil nyleg hadde ikkje eldre fossil vore sikkert identifiserte som kolibriar. I 2004 identifiserte Gerald Mayr to 30 millionar år gamle kolibrifossil. Fossila til denne primitive kolibriarten, kalla Eurotrochilus inexpectatus («uventa europeisk kolibri»), hadde tilvære i ein museumsskuff i Stuttgart; dei hadde vorte gravne fram i ei leirgrop ved Wiesloch–Frauenweiler, sør for Heidelberg, Tyskland, og fordi kolibriar ikkje var venta utanfor Amerika, vart dei ikkje anerkjente som kolibriar før Mayr kasta auga på dei.
Vengfjørtrille
To artar i slekta Selasphorus, raudkolibri og breihalekolibri, har eit særeige vengtrekk under normal flyging som høyrest ut som klirrande eller ei summande skingrande fløyte – ei trille. Trilla oppstår frå luft som suser gjennom spalter skapt av dei avsmalnande tuppa til den niande og tiande primærvengfjøra, og skaper ein lyd som er høg nok til å bli oppdaga av hoer eller konkurrerande hannkolibriar og forskarar opptil 100 meter unna.
Føde og beiting
Kolibriar må imøtekomme trongen til protein, aminosyrer, vitamin og mineral ved å jakte på insekt og kongroer, særleg som fôr til ungar. Dei et ei rekkje insekt, inkludert mygg, fruktfluger, knott på flukt eller bladlus på blad og edderkoppar i nettet. Undernebbet til kolibriar er fleksibelt og kan bøye seg så mykje som 25 grader når det utvidar seg ved nebbrota, noko som gjev ei større overflate for å fange insekt. Kolibriar stiller innanfor tette insektsvermar for å snappe mange insekt effektivt. For å dekkje energibehovet drikk kolibriar nektar, ei søt væske inne i visse blomstrar. Til liks med bier er dei i stand til å vurdere sukkermengda i nektaren dei drikk; dei avviser normalt blomstertypar som produserer nektar med mindre enn 10 % sukker og føretrekkjer dei som har høgare sukkerinnhald. Nektar er ei blanding av glukose, fruktose og sukrose, og er ei dårleg kjelde til andre næringsstoff, noko som krev at kolibriar dekkjer dei ernæringsmessige behova sine ved å konsumere insekt.
Kolibriar bruker ikkje heile dagen på å flyge, då energikostnaden ville vere uoverkommeleg. Dei et mange små måltid og et dagleg rundt halvparten av vekta si i nektar, og dobbelt vekt i nektar, viss nektaren held 25 % sukker. Kolibriar fordøyer maten raskt på grunn av den litle storleiken deira og høge metabolismen; ein gjennomsnittleg retensjonstid på mindre enn ein time er rapportert. Kolibriar bruker i gjennomsnitt 20 % av tida på å ta til seg føde og 75–80 % på å sitje og fordøye.
Reproduksjon og hekking
Mange kolibriartar bruker edderkoppsilke og lav for å binde reirmaterialet saman og sikre strukturen. Dei unike eigenskapane til silken gjer at reiret utvidar seg når ungane i reiret veks og treng meir plass. Eit kull er på to kvite egg, som sjølv om dei er dei minste av alle fugleegg, er store i forhold til storleiken til den vaksne kolibrien. Rugetida er 14 til 23 dagar, avhengig av arten, temperaturen i omgjevnadane og merksemda hoa gjev til reiret. Mora matar ungane i reiret med små leddyr og nektar. Matinga skjer ved å stikke nebbet inn i den opne munnen til ungen, og deretter gulpe opp føda frå kroa. Kolibriungane blir i reiret i 18–22 dagar, så forlèt dei reiret for å søkje føde på eigenhand, sjølv om mora kan halde fram med å mate dei i 25 dagar til.
IUCN Status
Status per 2020 syner at 15-16 prosent av kolibriartane er «raudlista», førte opp på IUCN globale raudliste i ein av kategoriene nær truga (NT), sårbar (VU), sterkt truga (EN) eller kritisk truga (CR). Sju artar med sikker eksisterande bestand er lista som kritisk truga, alle har minkande bestand og er rekna som endemiske for eit land. Tre av desse lever i Colombia og to i Chile. 16 artar er kategoriserte som sterkt truga, av dei 14 endemiske for eit land. 11 artar er sårbare. Felles for alle artar klassifiserte som sårbare, sterkt eller kritisk truga er at populasjonane er minkande.
Tilhøve til menneske
Aztekarane hadde på seg kolibritalismanar, kunstnariske representasjonar av kolibriar og fetisjar laga av faktiske kolibridelar som symbol for kraft, energi og tilhug til å gjere arbeid saman med dei skarpe nebba deira som symbolsk etterliknar instrument for årelating, gjennomtrenging og intimitet. Kolibritalismanar vart verdsette for å trekkje seksuell styrke, energi, handlekraft og dugleik i våpen og krigføring til beraren. Den aztekiske krigsguden Huitzilopochtli er ofte avbilda i kunsten som ein kolibri. Aztekarane trudde at falne krigarar ville bli reinkarnerte som kolibriar. Nahuatl-ordet huitzil blir omsett til kolibri.
Vladimir Nabokov
Liv
Vladimir Nabokov var fødd den 10. april etter den julianske kalenderen, 22. april ifølge den gregorianske som Russland tok i bruk seinare det året han blei fødd. Han var den eldste av fem barn i ein framståande familie i St. Petersburg. Faren, Vladimir Dmitrijevitsj Nabokov, var ein liberal advokat, journalist og politikar i Kadettpartiet. Gjennom mora Elena Ivanovna Rukavisjnikova var han knytt til landeigedommen Rozjdestveno, som han arva etter onkelen sin i 1916 (og miste gjennom den russiske revolusjonen året etter). I sjølvbiografien Speak, Memory skildrar Nabokov ein privilegert, «perfekt» barndom delt mellom hovudstaden og landeigedomen Vira nær Siverskij, sør for byen. Familien tala engelsk, fransk og russisk heime, og Vladimir var tidleg trespråkleg. Nabokov gav ut to diktsamlingar, 'Dikt' i 1916 og 'To vegar' i 1918.
Psykedelisk rock
USA
Folkbandet Mother McCree's Uptown Jug Champions frå San Francisco var påverka av The Byrds og the Beatles og gjekk elektrisk i 1965. Dei gav seg sjølv det nye namnet the Warlocks, og slo seg i november 1965 i saman med Ken Kesey sitt LSD-baserte Merry Pranksters og endra igjen namn til Grateful Dead. Merry Pranksters heldt eit fast show kalla Acid Tests der Greatful Dead spelte musikken sin med lysshow. Stilen deira vart kalla acid rock, som dei spelte på den første Trips Festival i januar 1966 i lag med Big Brother and the Holding Company. Over 10 000 møtte opp på festivalen og for dei fleste var det deira første møte med både acid-rock og LSD. Eit anna band på festivalen var The Ethix, som tidlegare hadde spelt R&B, men som no eksperimenterte med elektroniske lydeffektar. Dei vart seinare bandet Fifty Foot Hose.
Mesosfæren
Mesosfæren er eit lag i jordatmosfæren som ligg mellom stratosfæren og termosfæren i nivået 50 til om lag 80-85 km over jordoverflata. I dette laget minkar temperaturen med høgda. Den viktigaste dynamiske prosessen i dette området er gravitasjonsbølgjer, som kjem av momentum som forplantar seg oppover frå den lågare atmosfæren til den lågare termosfæren.
Psykedelisk rock
USA
The Beach Boys var i starten eit streit popband og det virka usannsynleg at dei skulle dra i retning av psykedelisk musikk. Dei voks derimot meir psykedeliske og eksperimentelle, kanskje på grunn av låtskrivar, produsent og arrangør Brian Wilson sin auka bruk av dop og byrjinga på dei mentale lidingane hans. I 1966 svarte dei på dei nye musikalske vendingane til the Beatles med albumet Pet Sounds og hadde seinare same året ein stor hit med den psykedeliske singelen «Good Vibrations».
Vladimir Nabokov
Montreux
Den store suksessen til Lolita gjorde at Nabokov kunne trekka seg tilbake frå yrkeslivet og skriva. Etter at Dmitri Nabokov fekk ei stilling som bassongar ved operaen i Reggio Emilia, slo familien seg ned ved Hotel Palace i Montreux i 1961, der dei blei verande livet ut.
Live at Madison Square Garden 1978
50 minuttar av konserten vart sendt på direkte på Old Grey Whistle Test på BBC.
Vladimir Nabokov
Verk
Nabokov brukte ulik leik med bokstavar, ord og struktur som verkemiddel. Pale Fire (1962), ein roman skriven som eit langt dikt der historia blir fortald i kommentarar diktet. Ada (1969) er ein parodi på ei slektssoge, skrive på tre språk—russisk, engelsk og fransk.
Synet på Nabokov har variert mykje. Han er blitt lovprist for intrikat språkføring og meisterleg oppbygging, og ofte kalla ein «stor» forfattar. Samstundes er han blitt skulda for ikkje å skriva om noko, men for å laga «steril» litteratur med for stor vekt på verkemiddle. Han er også blitt rekna for å vera elitistisk og snobbete.
Som ein «kvit russar» og utvandrar, sett på som ein «litterær snobb», var verka til Nabokov forbodne i Sovjetunionen fram til 1986. Han var også lite omtykt av mange venstreorienterte kritikarar i Vesten.
Psykedelisk rock
Slutten av 60-åra
Det tyske bandet Can starta utviklinga av krautrock med albumet Monster Movie. I lag med europeiske eksperimentelle band som Amon Düül II, Ash Ra Tempel, Guru Guru, Harmonia, Neu! og Xhol Caravan nytta dei avantgarde-teknikkar, improvisasjon og eksperimentelle rytmar i musikken sin. Neu! sin 'Motorik'-rytme var ein viktig birdrasytar til trommemaskin-rytmane på 80-talet.
Yuki Hara
Yuki Hara er ein tidlegare japansk fotballspelar.
Thorbjørn Lie-Jørgensen
Liv og gjerning
Biletkunstnaren Lie-Jørgensen måla fargesterke landskapsbilete, ofte med motiv frå Sørlandet. Måleria hans fekk mest merksemd på 1940-talet. Han laga også mange akvarellar.
Lie-Jørgensen døydde i Oslo.
Ottar frå Hålogaland
Reisa til Kvitsjøen
Han sa at han ein gong ønskte å finna ut kor langt mot nord landet nådde, og om det budde nokon nordom øydemarka. Han segla nordover i tre dagar og hadde heile vegen øydemarka til styrbord og det opne havet til babord. Då kom han så langt mot nord som kvalfangarane for på det lengste. Så reiste han vidare mot nord så langt som han kunne segla dei neste tre dagane. Deretter svinga landet mot aust, eller sjøen gjekk inn i landet, han visste ikkje kva, men han visste at han venta på vestavind der og noko frå nord, og så segla han mot aust langs landet så langt han kunne koma på fire dagar. Så måtte han venta på nordavind, fordi landet svinga mot sør, eller sjøen gjekk inn i landet, han visste ikkje kva. Derfrå segla han sørover langs landet så langt som han kunne koma på fem dagars segling. Der gjekk det ei stor elv opp i landet. Dei segla opp i elva fordi dei våga ikkje å fara vidare forbi elva på grunn av fiendskap, fordi landet var fullt busett på den andre sida av elva. Han hadde ikkje tidlegare reist forbi busett land sidan han reiste heimanfrå. Han hadde berre hatt øydeland til styrbord, bortsett frå fiskarar, fuglefangarar og jegrar, og dei var alle samar, og han hadde berre hatt ope hav til babord. Bjarmane [Beormas] hadde bygd landet sitt vel, men dei våga ikkje å reisa inn til dei. Men terfinnane sitt land var berre øydemark, bortsett frå der det budde jegrar eller fiskarar eller fuglefangarar. Bjarmane fortalde han mange historier både om deira eige land og om landa rundt, men han visste ikkje sikkert kva som var sant, for han såg det ikkje sjølv. Han syntest at samane og bjarmane snakka mest det same språket. I hovudsak reiste han dit for å undersøkja landet på grunn av kvalrossane, for dei har eit svært verdifullt bein i tennene – dei hadde med seg nokre av tennene til kongen – og huda deira er svært veleigna til skipsreip. Kvalen er mykje mindre enn andre kvalar. Den er ikkje lengre enn sju alner lang, men den beste kvaljakta er i hans eige land, dei er 48 alner lange, og dei største er 50 alner lange, av dei sa han at han saman med fem andre slakta 60 på to dagar.
Ottars rikdommar
Han var ein svært rik mann på slike eigedommar som rikdommen deira er i, det vil seia ville dyr. Han hadde framleis, då han vitja kongen, seks hundre uselde tamdyr. Dei kallar desse ville dyra for reinsdyr, seks av dei var lokkereinar, dei var verdfulle for samane fordi dei fangar ville reinsdyr med dei. Han var mellom dei fremste i landet sjølv om han ikkje hadde meir enn 20 kyr, 20 sauer og 20 grisar, og det vesle han pløgde, pløgde han med hestar. Men største inntekta hans er skatten som samane betaler han. Skatten blir betalt i hjorteskinn, fuglefjør, kvalbein og i skipsreip som er laga av kval- og selskinn. Kvar betaler i samsvar med sin byrd. Dei som er av høgast byrd, skal betala 50 mårskinn, fem reinsdyr, eit bjørneskinn, 10 ambrar [ambra] med fjør, ein bjørne- eller oterkjortel, to skipsreip, begge skal vera 60 alner lange og skal vera laga av kval- eller selskinn.
Ymse
Tidsskriftet Ottar, gjeve ut av Tromsø Museum, er kalla opp etter høvdingen.
Durmitor
Namn
Namnet Durmitor kjem truleg frå austromanske og tyder «sovande». Slektande namn er namnet på fjellet Visitor, som tyder «drøymande».
Rosemarie Köhn
Akademisk karriere
Köhn, som hadde tysk far og norsk mor, vart fødd i Rathenow ved Berlin. Ho kom til Noreg i slutten av 1940-åra. Her studerte ho teologi etter artium. I 1966 fekk ho graden cand. theol., og i 1969 vart ho ordinert til prest av biskop Per Lønning.
Kvæfjord kommune
Namn og symbol
Det samiske namnet på fjorden, Giehtavuotna, tyder 'handfjorden' og kan byggje på forma på fjorden - som ei hand med fleire fingrar (sidefjordar). Dette namnet kan òg vere ein bakgrunn for det norske.
Ryggsøyle
Ryggsøyla (frå latin columna vertebralis, 'søyle i ryggen'), ryggrada eller virvelsøyla er bygd av små enkeltknoklar kalla virvlar. Ryggsøyla er kjenneteiknet på ryggbeinsdyra. Talet på ryggvirvlar varierer frå art til art. Kvar virvel er bygd opp av ei massiv, nesten sylinderforma beinblokk. Ho er flat på over- og undersida, der ho ligg mot ei bruskskive. Fordi søylene har mange virvlar og ikkje berre éin stiv knokkel gjev ryggsøyla stor rørslefridom.
Salangen kommune
Buss
Det er bussamband med Tromsø, Finnsnes, Harstad og Narvik.
Folketalsutvikling
Folketalsutvikling for Salangen kommune frå 1875:
Kvæfjord kommune
Naturvern
Kommunen har fått i spesielt oppdrag å ta vare på den raudlista arten snøsoleie.
Helse
Det er kommunale lækjarkontor og helsestasjon på Trastad, og den fylkeskommunale tannklinikken ligg like ved. Kommunen har ei felles lækjarvaktordning med Harstad, slik at lækjarvakta er på UNN Harstad (Harstad sjukehus) utanom opningstidene på lækjarsenteret.
Kultur
Hemmestad brygge er ein del av det regionale museet Trondarnes Distriktsmuseum. Distriktsmuseet har òg ansvar for kulturminnearbeid elles i kommunen. På brygga, som er ein tidlegare handelsstad, er det utstillingar som viser kulturhistorie frå Kvæfjord.
Koji Yoshinari
Han spela for klubbane Gamba Osaka og Otsuka Pharmaceutical.
Hans Peter L'Orange
Hans Peter L'Orange var ein norsk arkeolog og kunsthistorikar.
Forsking
Som forskar utmerka han seg særleg ved å studera perioden mellom antikken og mellomalderen. Han arbeidde mykje med å studera det sein-antikke portrettet, Konstantinsbogen, hellenistisk og romersk herskarkult, mosaikk, skulpturfunna i Sperlonga og ei rikt utsmykt langobardisk kyrkje i Cividale i Nord-Italia, kalla Tempietto. L'Orange var den viktigaste drivkrafta bak skipinga av Det norske institutt i Roma i 1959, i samarbeid med arkeologen Hjalmar Torp og private sponsorar. L'Orange var styrar for instituttet frå 1959–73.
Aino
Aino er eit finsk kvinnenamn, og tidlegare mannsnamn, danna av ordet ainoa, 'einaste'. Aina er ein variant av namnet. Aino har svensk namnedag den 13. juni.
Namnet er brukt i det finske eposet Kalevala, der Aino er den vakre systera til Joukahainen som druknar seg for ikkje å måtte gifta seg med den gamle Väinämöinen.
Waipoua Forest
Historikk
Waipoua Forest vart kjøpt av maoriar i 1876 for litt over 2 000 pund. På den tid var området om lag 80 km² stort.
I 1926 vart det bygt ein veg gjennom Waipoua Forest for å gje tilgang til landområda til nybyggjarar i nabolaget.
Fiksdal
Nedskriven historie for Fiksdal spenner attende til 1600-talet. Ifølgje Rekdal har folketalet stige jamnt frå om lag 60 i år 1600, til 216 i år 1840. Seinare steig folketalet raskare, og låg på 650 personar i 1900. I 1960 var folketalet 707 personar.
Muren
Slekstnamnet Muren
Per juli 2005 er det om lag 260 som har slektsnamnet Muren i Noreg.
Hamarøy kyrkje
Historie
Ved kongeleg resolusjon 19. september 1885 vart det tillate å flytte Hamarøy gamle kyrkje til garden Karlsøy som eit kapell for Sagfjorden. I Sagfjord kapell skulle dei halde sju gudstenester årleg, og det skulle leggjast gravplass ved kapellet. Ved kongeleg resolusjon 11. januar 1909 vart det årlege gudstenestetalet for Sagfjorden kapell auka til tolv. Grensa mellom Hamarøy og Nordfold sokn er beskriven i kongeleg resolusjon 16. februar 1933. Tømmerneset kapell vart oppført i 1952.
Lofotpresten Hans Egede
Hans Egede, «Grønlands apostel», kom til presten Niels Schielderup i Hamarøy omkring 1700. Han gav guten innføring i gresk, hebraisk, latin og teologi. Eksamen tok han med framifrå karakterar, og det var kanskje på grunn av denne grundige opplæringa at han vart uteksaminert frå Universitetet i København i 1705 med vitnemål påført vurderinga «stor flid og hurtighed» etter berre eitt og eit halvt års studium.
Zambia
Britisk koloni
Cecil Rhodes skaffa seg mineralrettar frå lokale høvdingar i 1888, og fremma på denne måten britiske kommersielle og politiske interesser i Sentral-Afrika. Same året blei Nord- og Sør-Rhodesia, no kalla Zambia og Zimbabwe, proklamerte å vera innanfor den britisk interessesfæra. Det sørlege Rhodesia blei formelt annektert og gjeve sjølvstyre i 1923, og administrasjonen av det nordlege Rhodesia blei overført til det britiske kolonikontoret i 1924 som eit protektorat. Det blei statar gruvedrift i Copperbelt-provinsen i 1934.
1970-talet
Konfliktar med Rhodesia (som no hadde endra namn frå Sør-Rhodesia) førte til at grensa blei stengd, med følgjande alvorlege problem for internasjonal transport og kraftforsyning. Men hydrokraftverket Kariba-demningen ved Zambezi-elva hadde stor nok kapasitet til å dekka behovet i landet for elektrisitet, trass i det faktumet at kontrollsenteret for kraftverket låg på rhodesisk side av grensa. Ein jernbane som blei bygd til hamna Dar-es-Salaam i Tanzania, med hjelp frå Kina, reduserte Zambia sin avhengnad av jernbanelinjene sørover til Sør-Afrika og vestover gjennom eit stadig meir uroleg Angola. Før jernbanen blei fullført var Zambia si hovedpulsåre for import langs TanZam-vegen, som gjekk frå Zambia til hamnene i Tanzania. Samtidig blei det bygd ein oljeleidning frå Dar-es-Salaam for å dekka behovet i landet for olje og bensin.
1980- og 1990-talet
I midten av 80-åra fekk prisen på koppar, hovudeksportvara til Zambia, ein alvorleg nedgang på verdsbasis. I Zambia sin situasjon var transportutgiftene av koppar på grunn av store avstandar til marknaden eit tilleggsproblem. Zambia vende seg til utanlandske og internasjonale utlånarar for avlasting, men sidan kopparprisane blei verande låge, blei det stadig vanskelegare å betena den aukande gjelda.
Folkesetnad
Zambias befolkning består av rundt 72 bantu-språklige etniske grupper, men nesten 90 % av zambiarane tilhøyrer åtte etnologiske hovudgrupper, som er bemba, nyanja-chewa, tonga, lunda, luvale, kaonde, nkoya og lozi. Kvar etnisk gruppe er konsentrert i ein spesifikk geografisk region i landet og mange grupper er veldig små og ikkje så godt kjende.
Zambia har òg ein liten, men økonomisk viktig, asiatisk folkesetnad, dei fleste indarar.
35 % av befolkninga lever urbant.
Thomas Sørensen
Thomas Sørensen debuterte for det danske A-landslaget i november 1999, som innbytar for ein skada Peter Schmeichel. Under fotball-EM i 2000 var han reservekeeper for Danmark. I 2001 vart han fast landslagskeeper for Danmark under kvalifiseringskampane til fotball-VM i 2002, og spelte alle Danmark sine kampar under VM. Han spelte òg i alle Danmark sine kampar under fotball-EM i 2004.
Walk into Light
Walk Into Light er det første soloalbumet til frontmannen i Jethro Tull, Ian Anderson, utgjeve i 1983.
Lovćen
Nasjonalpark
Lovćen har mange døme på element frå nasjonal byggjeskikk. Dei gamle husa og guvna er autentiske og det same er dei små hyttene, eller katuns, på setra i fjella.
Mausoleumet
Det største og viktigaste monumentet i Lovćen nasjonalpark er Petar Petrović Njegoš sitt mausoleum. Gravstaden og mausoleumet hans ligg på toppen av Jezerski vrh etter hans eige ynskje.
Protestane dukka opp i 1970 då mange kjende jugoslaviske offentlege personar, både frå Montenegro og andre stader, klaga på det dei skildra som eit kraftig brot på Njegoš sitt siste ønske.
Oberrhein
Oberrhein er ein av fire delar (Hochrhein, Oberrhein, Mittelrhein og Niederrhein) av elva mellom Bodensjøen og Nordsjøen. Land og statar langs Oberrhein er Sveits, Frankrike (Alsace) og dei tyske forbundsstatane Baden-Württemberg, Rheinland-Pfalz og Hessen. Dei største byane langs elva er Basel, Mulhouse, Strasbourg, Mannheim, Ludwigshafen og Mainz.
Oberrhein vart retta opp mellom 1817 og 1876 av Johann Gottfried Tulla og gjort farbar mellom 1928 og 1977. Versaillestraktaten gjorde at Frankrike kunne nytte Oberrhein for vasskraft i Grand Canal d'Alsace.
Leikanger kyrkje i Sogn
Kyrkja har vore endra mykje opp gjennom århundra, i 1872 vart ho vigsla på nytt etter ei stor omvøling. På 1930-talet vart mykje av dette gjord om att, og i 1936 stod interiøret fram att mykje som det hadde vore på 1600-talet. Det kvitemåla tårnet vart teke ned i 1955 og nytt tårn som var bygd etter eldre teikningar vart bygt istaden.
Hindustani
Hindustani er nemninga på ei gruppe nærskylde språk i den nordvestre delen av det indiske subkontinentet, særleg hindi og urdu. Språkleg sett skil desse to språka seg frå kvarandre ved at hindi er sterkt påverka av sanskrit, mens urdu er sterkt påverka av arabisk. Påverknaden er synleg på ulike nivå av språka, mest synleg er han i ordforrådet og i skriftsystemet, urdu blir skrive med det arabiske alfabetet og hindi med devanagari.
Kohei Hayashi
Han spela for klubbane Gamba Osaka, Consadole Sapporo, Kawasaki Frontale og Montedio Yamagata.
Sjømerke
Typar av seglmerke
Sjømerke kan vere med eller utan ljos og utforma i mange variantar. Dagmerke, altså merke utan ljos, er flytande og faste merke som til dømes stakar, stenger, vardar, trebåkar (tårnliknande konstruksjonar), støypejarnsøylar og måla flekkar på bergflater. Også bygningar som markerar seg frå sjøen, som til dømes kyrkjer, er rekna som sjømerke og teikna inn på sjøkarta. Sjømerke med ljos er mellom anna fyrlykter, lanterner, ljosbøyer, og gjer såleis si nytte både om dagen og natta.
In Amazonia
In Amazonia er eit samarbeidsalbum mellom det svenske progressive rockebandet Isildurs Bane og den engelske musikaren Peter Hammill, gjeve ut i 2019. Mats Johansson, hovudlåtskrivaren i Isildurs Bane snakka om samarbeidet med Hammill: «Utanom dei fantastiske tekstane og vokalmelodiane, har han påverka skriveprosessen min på ein særs positiv måte. Eg la merke til at eg kunne skyfle om på rytmar, toneartar og nesten atonale parti. Ingenting såg ut til å uroe Peter. Ikkje berre det, men han leverte partane sine raskt og på stader eg ikkje hadde venta. Det gjorde han på ein måte til kapteinen på skipet no og då. Han overraska meg stadig vekk og alltid på ein positiv måte!»
NM i friidrett 2016
Noregsmeisterskapen i friidrett 2016, hovudmeisterskapen, vart avvikla i Ravnanger i Askøy kommune dagane 28. til 30. juli 2016 og vart arrangert av Askøyalliansen, eit samarbeidsorgan for fleire idrettslag i Askøy.
Øyre
Det er vanleg å dele inn øyret på pattedyr i ein indre, ein midtre og ein ytre del.
Virvellause dyr
Sanseorgan som kan oppfatte lydar hos virvellause dyr er små akustiske hår på hudskjelettet (kutikula) eller organ som kan likne på eit øyre. Desse blir kalla tympanalorgan og er plassert ulike stader på kroppen. Lauvgrashopper og sirissar har dei på frambeina, nokså høgt oppe på leggen. Ved å snu på seg kan dei også oppfatte kvar lyden kjem frå. Andre har slike høyrselsorgan på bakkroppen.
Fylkesveg 408
Før 1. januar 2010 var vegen riksveg, etter at forvaltingsreforma trod i kraft har han status som fylkesveg.
Uzi
Uzi (hebraisk ) er ein israelsk serie maskinpistolar. Det første våpenet i serien vart utvikla av Uziel Gal seint på 1940-talet. Uziar har vorte produserte av Israeli Military Industries, FN Herstal og andre.
Drag/Helland kyrkje
Drag/Helland kyrkje (lulesamisk: Ájluovta/Ájlátte girkko), tidlegare Drag/Helland kapell, er ei langkyrkje frå 1972 i Drag/Helland sokn i Hamarøy kommune i Ofoten prosti.
Urdu
Urdu er eit indoeuropeisk språk av indoarisk type som hovudsakleg blir tala i Pakistan og India. Det er svært likt hindi, men blir skrive med ein tilpassa utgåve av det arabiske alfabetet. Urdu er offisielt språk i Pakistan, og eitt av dei 24 nasjonale språka i India.
Devanagari
Historie
Bruken av devanagari som namn på språket ser først ut til å ha spreidd seg under kolonitida. Europeiske vitskapsfolk brukte berre denne skrifta til å gje ut verk på sanskrit, og etter kvart blei skrifta av mange sett på som den einaste rette for dette heilage språket — sjølv om det fanst tradisjon for å skriva språket med nær alle dei andre innfødde indiske skriftsystema.
Fylkesveg 409
Fylkesveg 409 (Fv409) går mellom Krøgeneskilen og Tromøy i Arendal kommune. Veglengda er 5,2 km til Kongshamn.
Noregsmeisterskapen i fotball for menn 1993
Noregsmeisterskapen i fotball for menn 1993 var en norsk fotballturnering som vart arrangert i 1993. Det var det 88. Noregsmeisterskapen i fotball.
Georg I av Hellas
Han var fødd prins Vilhelm i København, andre son av Kristian IX av Danmark og Louise av Hessen-Kassel. Syskena hans var mellom anna Frederik VIII av Danmark, dronning Alexandra av Storbritannia, og tsarina Dagmar av Russland.
Prinsen hadde ein karriere i den danske marinen, men blei 17 år gammal vald til konge av grekarane den 30. mars 1863 etter at Otto var avsett. Han tok kongsnamnet Georg og lærte seg raskt gresk.
Borgar
Ein borgar (frå lågtysk 'bymann'; av borg) er ein person med borgarskap i ein by.
Borgarskap i Noreg
Borgarane hadde samstundes plikter overfor bysamfunnet. Det galdt skatteplikt og plikt til å ta på seg offentlege verv. Byane kunne stille krav til minsteformue.
Sense-elva
Sense renn gjennom eit 15 km langt gjel, som er ein populær stad for vassport. Den største sideelva hennar er Schwarzwasser.
Navigasjonslovane
Dei engelske navigasjonslovane vart vedtatt første gong i 1651. Lova forbaud skip frå andre land å frakte varer frå utanfor Europa til England, og stoppa tredjelandsskip frå å frakte varer til og frå England. Dette ramma særleg nederlendarane som stod for mykje av transporten til og med mellom engelske hamner. Lovane gav opphavet til den første britisk-nederlandske krigen i 1652 og seinare den amerikanske frigjeringskrigen.
Burmesisk
Konsonantar
Arkefonemet er realisert som nasalisering av føregåande vokal eller som nasal homorganisk med neste konsonant, slik at, 'storm', er uttalt.
Tonar
Dei følgjande orda representerer minimale par etter tone:
Ordforråd
Mykje av ordforrådet er frå pali og sanskrit, og etter 1800-talet frå engelsk.
Norske sosialministrar
Statsrådar
* Fra 1. oktober 2004 arbeids- og sosialminister
Inna Lasovskaja
Aktiv
I byrjinga av mars 1997 hoppa Lasovskaja 15,01 m i innandørs-VM vann ein klar siger. Siste dagen i mai sette ho personleg rekord med 15,09 meter då ho vann eit stemne i Valencia. Ein skade gjorde at ho ikkje deltok i verdsmeisterskapen i Aten. Sidan nådde ho aldri sitt tidlegare nivå før ho la opp i 2002.
Fiqh
Qiyas vil seia at ein trekkjer slutningar ut frå det i Koranen og hadith som liknar mest på den problemstillinga som skal vurderast. Til dømes omtalar ikkje sjaria bruk av kokain. Då vil ein ta utgangspunkt i forbodet mot alkohol. Sidan alkohol og kokain har liknande effektar på eit menneske, kan ein resonnera seg fram til eit forbod mot bruk av kokain ved hjelp av dette prinsippet.
Drangedal IL
Drangedal Idrettslag er eit idrettslag heimehøyrande i Drangedal i Vestfold og Telemark. Idrettslaget vart skipa 2. juli 1907 og har vore aktivt med i fotball, handball, skiiidrett, skiskyting og turn. Laga til Drangedal IL spelar i raude trøyer og elles blått.
Pragelato
Då byen Torino vart tildelt Vinter-OL 2006, valde ein å leggje øvingar i nordiske greiner på ski til Pragelato. Meir enn hundre års nedgang i folketalet vart då snudd, slik at det i 2015 var over 300 fleire ibuarar i kommunen, samanlikna med i 2001.
Even Hovdhaugen
Even Hovdhaugen, var ein norsk språkforskar, professor i lingvistikk ved Universitetet i Oslo, son til stortingsrepresentanten Einar Hovdhaugen.
Torsken kommune
Næringsliv
Kommunen ligg nært ressursene på dei store fiskebankane utanfor Vesterålen og Sør-Troms, og i 2004 vart det ført i land 9,8 mill. tonn til ein verdi av 76,3 mill. kr til fiskemottaka i Torsken, Gryllefjord, Kaldfarnes og Grunnfarnes. Av desse er Gryllefjord viktigast med den største bedrifta i kommunen, Gryllefjord fryseri AS med filetproduksjon. Kommunen har ein del fiskeoppdrett og har forholdsvis lite produktiv skog, men det er planta ein del gran på lune område. I sørlege delar finst brukbare jordbruksareal. Det er fem gardar med meir enn 5 daa jordbruksareal i kommunen (1999).
Kommunevåpenet
Kommunevåpenet er ein ankerkross i gult på svart bakgrunn. Ankerkross har særleg vore brukt i kyrkjer på kysten, og er eit eldgamalt kristent symbol. Det symboliserer på den eine sida kampen for tilværet (krossen) og på den andre sida ei trygg hamn (ankeret). Kommunevåpenet skal slik seie noko om staden kommunen ligg på og utfordringane folket har i omgjevnadane dei lever i. Ivar Enoksen står bak ideen til våpenet og har også teikna det.
Historie
Torsken kommune vart oppretta 1. januar 1902, då han vart skild ut frå Berg kommune. 1. januar 1964 vart Rødsandområdet overført til Tranøy kommune.
FreeBSD
FreeBSD er utvikla saman som eit komplett operativsystem. kjernen, alle forventa userland verktøy slik som skal og drivarar er plasserte i det same versjonskontrollerte (CVS) kjeldekode-treet. Dette står i kontrast til Linux, eit liknande og meir velkjent fritt Unix-aktig operativystem som er utvikla som ein kjerne av ei gruppe, userland verkty er utvikla av andre slik som GNU prosjektet. Delane blir så sette saman med applikasjonar til Linux distribusjonar.
Garai
Garai (Garay, Gorjanski) var ei ungarsk adelsslekt, og stamma frå klanen Dorozsma.
Tangstikling
Levesett
Tangstiklingen lever, som namnet tilseier, mellom tang og ålegras ned til om lag 10 m djup. Han er godt kamuflert når han står stille i vatnet. Arten er ein rovfisk som et små virvellause dyr, egg og fiskeyngel.
Storebø
Historie
Storebø har vore kommunesenteret i Austevoll sidan 1964. Før det vart kommunestyremøta haldne på Bakholmen, ein gamal gjestgivarstad like utanfor Storebø.
Zygmunt Bauman
Familie
Zygmunt Bauman var fødd inn i ein jødisk familie og budde fram til byrjinga av den andre verdskrigen i Poznań. Dernest flytta familien hans til Sovjetunionen. Bauman tok del i slaget om Kołobrzeg der han vart såra og i slaget om Berlin.
Filosof
Bauman var særleg kjent for sine analysar av den postmoderne forbrukarkulturen og samanhengane mellom moderniteten og Holocaust. Han yrkte mykje med postmodernismekonseptet, men nytta sidan 2000 nokre anna omgrep for å skildra utviklinga innan moderniteten, nemleg «fast» og «flytande modernitet».